Številka: 80200-2/2022/3

Datum: 17. 3. 2022

Na podlagi tretjega odstavka 4. člena Zakona o kritični infrastrukturi (Uradni list RS, št. 75/17in 189/21 – ZDU-1M) je Vlada Republike Slovenije na 118. redni seji dne 17. 3. 2022 pod točko 1.11 sprejela

S K L E P

o spremembah Sklepa o določitvi nosilcev sektorjev kritične infrastrukture

Republike Slovenije in z njimi sodelujočih državnih organov

I

V Sklepu o določitvi nosilcev sektorjev kritične infrastrukture Republike Slovenije in z njimi sodelujočih državnih organov št. 80200-1/2018/10 z dne 5. 7. 2018 in št. 80200-3/2021/6 z dne 8. 4. 2021 se pod I v točki 8.0 besedilo »Nosilec: Ministrstvo za javno upravo« nadomesti z besedilom »Nosilec: Urad Vlade Republike Slovenije za informacijsko varnost« in med sodelujočimi besedilo »Ministrstvo za javno upravo – Uprava Republike Slovenije za informacijsko varnost« nadomesti z besedilom »Služba Vlade Republike Slovenije za digitalno preobrazbo«.

II

Ta sklep začne veljati naslednji dan po sprejetju.

Mag. Janja Garvas Hočevar

vršilka dolžnosti generalnega sekretarja